ମିଟେଲ୍ସମର୍ଜ

ମିଟେଲ୍ସମର୍ଜ (ଇଂରାଜୀ ଭାଷାରେ  Mittelschmerz) ଏକ ଶବ୍ଦ ଯାହା ଡିମ୍ବୋଦୟ ଜନିତ ଯନ୍ତ୍ରଣା ପାଇଁ ବ୍ୟବ‌ହୃତ ହୁଏ । ଋତୁସ୍ରାବର ପ୍ରାୟ ୧୪ ଦିନ ପୂର୍ବରୁ ଏହି ଯନ୍ତ୍ରଣା ଆରମ୍ଭ ହୁଏ ଓ କିଛି ମିନିଟରୁ ୨ ଦିନ ପର୍ଯ୍ୟନ୍ତ ରହିଥାଏ ।ତଳ ପେଟର ଗୋଟିଏ ପାର୍ଶ୍ୱରେ ଯନ୍ତ୍ରଣା ହୁଏ ଏବଂ ଏହା ଦୁର୍ବଳ କିମ୍ବା ତୀକ୍ଷ୍ଣ ହୋଇପାରେ ।  ଅନ୍ୟ ଲକ୍ଷଣ ମଧ୍ୟରେ ଯୋନୀପଥ ରକ୍ତସ୍ରାବ ହୋଇପାରେ । ପ୍ରାୟ ଏହା ମାସିକ ଘଟେ ଏବଂ ପାର୍ଶ୍ୱ ବଦଳ ହୋଇପାରେ । 

ଅନ୍ତର୍ନିହିତ ଯନ୍ତ୍ରକୌଶଳ ଅସ୍ପଷ୍ଟ କିନ୍ତୁ ଫୋଲିକଲରୁ ରକ୍ତ ଏବଂ ତରଳ ପଦାର୍ଥ ମୁକ୍ତ ହେବା କିମ୍ବା ଲ୍ୟୁଟିନାଇଜିଂ ହରମୋନର ଉଚ୍ଚ ରକ୍ତ ସ୍ତର ଯୋଗୁ ସ୍ମୁଥ ମାଂସପେଶୀ ସଂକୋଚନ ହୋଇପାରେ । ଏହି ରୋଗ ନିର୍ଣ୍ଣୟ ପାଇଁ ଆପେଣ୍ଡିସାଇଟିସ୍, ଏଣ୍ଡୋମେଟ୍ରିଓସିସ, ଓଭାରିଆନ ସିଷ୍ଟ, ଅଥାନ ଗର୍ଭ ଏବଂ ଯୌନ କ୍ରିୟା ସଞ୍ଚାରିତ ରୋଗ ସମୂହର ଅନୁପସ୍ଥିତି ପ୍ରମାଣ ଆବଶ୍ୟକ ହୁଏ ।  

ଏହାର ଚିକିତ୍ସାରେ ପାରାସେଟାମୋଲ କିମ୍ବା ଆଇବୁପ୍ରୋଫେନ ଦିଆଯାଇପାରେ । ଏହାର ପ୍ରତିରୋଧ ପାଇଁ ଜନ୍ମ ନିୟନ୍ତ୍ରଣ ବଟିକା ବ୍ୟବହୃତ ହୋଇପାରେ । ଏହା ଗମ୍ଭୀର ସମସ୍ୟା ନୁହେଁ; ଯଦିଓ ପୁନର୍ବାର ହୋଇପାରେ । ମିଟେଲ୍ସମର୍ଜ ପ୍ରାୟ ୨୦ରୁ ୪୦% ମହିଳାଙ୍କୁ ପ୍ରଭାବିତ କରେ ।  ଶବ୍ଦଟି "ମଧ୍ୟମ ଯନ୍ତ୍ରଣା" ପାଇଁ ଜର୍ମାନ ଭାଷାରୁ ଆସିଛି । ଏହାର ଉପସ୍ଥିତି ମହିଳା ପ୍ରଜନନ କ୍ଷମତାପରିଚାଳନା ପାଇଁ ବ୍ୟବହୃତ ହୋଇଛି । 

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki